Translations:DEV 16FN Old Testament Survey/7/sq

Lexoni Luka 10:38-42. 'Shpesh herë, në jetët tona, ka momente kur kemi kaq shumë gjëra për të bërë dhe të cilat kërkojnë vëmendjen tonë të vazhdueshme, saqë fillojmë të shqetësohemi dhe të shpërqendrohemi. Kur na pushton presoni ne humbasim guxim. Jezusi dhe dishepujt e tij po vizitonin shtëpinë e Marias dhe motrës së saj Martës. Kjo ishte një ngjarje shumë e madhe, shumë e veçantë. Të dyja motrat ishin të ngazëllyera dhe në të njëjtën kohë të vetëdijshme për rëndësinë e kësaj ngjarjeje, por të dyja reaguan në mënyra të ndryshme. Marta drejtohej nga dëshira e saj për të shërbyer sa më mirë, duke u treguar mikpritëse e përkryer, duke bërë gjithçka që mundej për të nderuar dhe bekuar Jezusin përmes punës së saj të palodhur. Maria nga ana tjetër drejtohej nga dëshira e saj për të dëgjuar, mësuar dhe marrë çdo bekim të mundshëm nga Jezusi. Kur Marta, e mërzitur nga motra e saj, i kërkoi Jezusit ta qortonte Marian në mënyrë që ajo të ngrihej dhe ta ndihmonte me punë, Jezusi vuri në dukje që prioritetet e Marias ishin mbi të sajat. Ne nuk duhet të lejojmë asnjëherë që motivimi ynë për të bërë shërbesën të na pengojë të kalojmë kohë me Të personalisht. Të dyja janë të rëndësishme, por para së gjithash ne duhet të ulemi në këmbët e tij, ta dëgjojmë atë dhe të mos lejojmë që të shqetësohemi dhe shpërqendrohemi nga gjithë puna e mirë. Respektimi i këtij prioriteti kërkon disiplinë të vazhdueshme të ndihmuar nga përgjegjshmëria. Si e bëni prioritet kohën që duhet të kaloni të ulur në këmbët e Jezusit për të dëgjuar fjalët e tij?'